SI

Symbol  Názov  Veličina K    kelvin    termodynamická teplota s    sekunda   čas m    meter     dĺžka kg   kilogram  hmotnosť cd   kandela   svietivosť mol  mól  látkové množstvo A    ampér     elektrický prúd

SI (z fr. Système International (d'Unités)) je skratka pre Medzinárodnú sústavu jednotiek.

Medzinárodná sústava jednotiek zoskupuje najpoužívanejšie fyzikálne jednotky. Medzinárodne garantuje definície jednotiek a uchovanie etalónov Medzinárodný úrad pre miery a váhy v Sèvres vo Francúzsku. Na Slovensku je to Slovenský metrologický ústav. Jednotky, ktoré je možné na Slovensku používať, vrátane jednotiek SI, sú definované Vyhláškou Úradu pre normalizáciu, metrológiu a skúšobníctvo SR č. 173/2018 Z. z. o zákonných meracích jednotkách.

 Základné jednotky 
Základných jednotiek je sedem: sekunda, meter, kilogram, ampér, kelvin, mól a kandela. Definície týchto jednotiek sa postupom času menili, ich posledná aktualizácia prebehla v roku 2019.

 Základné jednotky SINázovSymbolVeličinaZnačka veličinyDefiníciasekundasčastSekunda sa definuje fixovaním číselnej hodnoty frekvencie žiarenia, ktoré zodpovedá prechodu medzi dvoma hladinami hyperjemnej štruktúry základného stavu atómu cézia 133, ΔνCs, rovnej 9 192 631 770, ak je vyjadrená v jednotke Hz, ktorá sa rovná s-1.metermdĺžkalMeter sa definuje fixovaním číselnej hodnoty rýchlosti svetla vo vákuu c rovnej 299 792 458, ak je vyjadrená v jednotke m · s-1 a sekunda je definovaná prostredníctvom ΔνCs.kilogramkghmotnosťmKilogram sa definuje fixovaním číselnej hodnoty Planckovej konštanty h rovnej 6,626 070 15 × 10-34, ak je vyjadrená v jednotke J · s, ktorá sa rovná súčinu kg · m2 · s-1, ak meter a sekunda sú definované prostredníctvom c a ΔνCs.ampérAelektrický prúdIAmpér sa definuje fixovaním číselnej hodnoty elementárneho náboja e rovnej 1,602 176 634 × 10-19, ak je vyjadrená v jednotke C, ktorá sa rovná súčinu A · s, ak sekunda je definovaná prostredníctvom ΔνCs.kelvinKtermodynamická teplotaTKelvin sa definuje fixovaním číselnej hodnoty Boltzmannovej konštanty k rovnej 1,380 649 × 10-23, ak je vyjadrená v jednotke J · K-1, ktorá sa rovná súčinu kg · m2 · s-2 · K-1, ak kilogram, meter a sekunda sú definované prostredníctvom h, c a ΔνCs.mólmollátkové množstvonMól sa definuje tak, že jeden mól obsahuje presne 6,022 140 76 × 1023 elementárnych entít, pričom toto číslo je pevne určená číselná hodnota Avogadrovej konštanty, NA, ak je vyjadrená v jednotke mol-1 a nazýva sa Avogadrovo číslo; látkové množstvo, symbol n, systému je mierou počtu špecifikovaných elementárnych entít, pričom týmito entitami môžu byť atómy, molekuly, ióny, elektróny, iné častice alebo špecifikované skupiny častíc.kandelacdsvietivosťIKandela sa definuje ako pevne určená číselná hodnota svetelnej účinnosti monochromatického žiarenia s frekvenciou 540 × 1012 Hz, Kcd, rovná 683, ak je vyjadrená v jednotke lm · W-1, ktorá sa rovná súčinu cd · sr · W-1 alebo súčinu cd · sr · kg-1 · m-2 · s3, ak kilogram, meter a sekunda sú definované prostredníctvom h, c a ΔνCs.

 Odvodené jednotky 
Odvodené jednotky sa tvoria kombináciou základných jednotiek, kvôli dĺžke a zložitosti sa niektoré z nich označujú novým názvom. Medzi tieto patria napríklad coulomb, kilogram na meter kubický, meter štvorcový, meter kubický, meter za sekundu, newton, ohm, pascal, volt, watt, henry, farad, joule, weber, Ampér závit na meter, siemens, hertz, sievert a iné.

 Predpony 
Predpony slúžia na vyjadrenie násobkov alebo častí základných a odvodených jednotiek a na Slovensku sú rovnako definované vyhláškou č. 173/2018 Z. z.

Predpony ronna (R), quetta (Q), ronto (r) a quecto (q) boli schválené na 27. zasadnutí Generálnej konferencie pre váhy a miery (CGPM) vo Versailles 15.18. novembra 2022 a v slovenskej legislatíve nateraz (november 2022) nie sú zapracované.

SkratkaNázovPôvod HodnotaNázovQquettalat. decem = desať1030 (100010)1 000 000 000 000 000 000 000 000 000 000kvintiliónRronnalat. a gr. ennea a novem = deväť1027 (10009)1 000 000 000 000 000 000 000 000 000kvadriliardaYyottatal. otto = osem1024 (10008)1 000 000 000 000 000 000 000 000kvadriliónZzettatal. sette = sedem1021 (10007)1 000 000 000 000 000 000 000triliardaEexagr. εξάκις, hexákis = šesťkrát1018 (10006)1 000 000 000 000 000 000triliónPpetagr.  pentákis = päťkrát1015 (10005) 1 000 000 000 000 000biliardaTteragr. τέρας, téras = tetrákis = štyrikrát1012 (10004)1 000 000 000 000biliónGgigagr. γίγας, gígas = obrovský109 (10003) 1 000 000 000miliardaMmegagr. μέγας, mégas = veľký106 (10002)1 000 000miliónkkilogr. χίλιοι, chílioi = tisíc1031 000tisíchhektogr. εκατόν, hekatón = sto102100stoda dekagr. δέκα, déka = desať10110desať–—1001jedenddecilat. decimus = desatina10−10,1desatinaccentilat. centesimus = stotina10−20,01stotinammililat. millesimus = tisícina10−30,001tisícinaμmikrogr. μικρός, mikrós = malý10−6 (1000−2)0,000 001milióntinannanogr. νάνος, nános = trpaslík10−9 (1000−3)0,000 000 001miliardtinappikotal. piccolo = malý10−12 (1000−4)0,000 000 000 001bilióntinaffemtoškand. femton = pätnásť10−15 (1000−5)0,000 000 000 000 001biliardtinaaattoškand. arton = osemnásť10−18 (1000−6)0,000 000 000 000 000 001trilióntinazzeptolat. septem = sedem10−21 (1000−7)0,000 000 000 000 000 000 001triliardtinayyoktolat. octo = osem10−24 (1000−8)0,000 000 000 000 000 000 000 001kvadrilióntinarrontolat. a gr. ennea a novem = deväť10−27 (1000−9)0,000 000 000 000 000 000 000 000 001kvadriliardtinaqquectolat. decem = desať10−30 (1000−10)0,000 000 000 000 000 000 000 000 000 001kvintilióntina

 Vedľajšie jednotky 
Vedľajšie jednotky sú jednotky, ktoré úplne nezapadajú do sústavy SI, ale sú povolené pre svoju všeobecnú rozšírenosť a užitočnosť: hodina, minúta, stupeň Celzia, liter a ďalšie.

 Referencie 

 Externé odkazy 
 Slovenský metrologický ústav 
 Le Bureau international des poids et mesures (fr, en)
 conVERTER - převody jednotek
 conVERTER - jednotky SI

Kategória:Metrické sústavy